Niidupunnpea

Niidupunnpea (Ochlodes sylvanus) on liblikas punnpealaste sugukonnast.

Niidupunnpea on levinud Euroopas ja Aasias. Euroopa põhjaosas ulatub levila Skandinaavia keskosani ja Lõuna-Soomeni. Lääne-Eestis on ta üsna laialt levinud, kuid mitte eriti sage liblikaliik.Erki Õunap, Urmas Tartes "Eesti päevaliblikad", Varrak 2014, lk 114.  

Ta muneb oma munad lamba-aruheinale või mõnele muule kõrrelisele. Röövikud on sinakasrohelised – see värvus aitab neil kõrreliste vahel toitudes paremini märkamatuks jääda. Enne kui nad kevadel valmikuteks moonduvad, peavad röövikud talve hiberneerudes üle elama.

Tiibade siruulatus on 25 kuni 34 mm. Emaste ja isaste isendite tiibade ülakülg erineb oluliselt. Emaste tiibade ülakülg on üleni tume kollakaspruun, suurte kollaste laikudega. Isaste tiibade ülakülje keskosa on tumekollane, servad on tumedamad, üksikute kollaste laikudega; eestiibadel on lai must hõbedase läikega lõhnatriip.

 Viited 

 Välislingid 


Kategooria:Punnpealased
Kategooria:Eesti liblikalised